Området som idag utgjør Tveitevåg ble kjøpt av gårdbrukeren Olavus Krøger i 1815 for den nette betaling av en tønne med korn. I 1830 startet hans sønn, Samson Krøger, opp barkemølle, som i 1853 ble ombygget til kornmølle. På 1850-tallet ble det også etablert sagbruk i bygden, og senere kom også landhandel. Mølla var en økonomisk suksess, og ved hjelp av kapital herfra ble det første dampskipsselskapet stiftet i 1889.